Rusia, Ukraina, dhe siguria globale
Mosbesimi i Perëndimit ndaj Rusisë në lidhje me Ukrainën rrezikon bashkëpunimin ndërkombëtar
Mosbesimi i thellë ndërmjet Perëndimit dhe Rusisë në lidhje me veprimet agresive të Moskës në Ukrainë po vë në rrezik sigurinë globale, thonë zyrtarë të lartë qeveritarë, dhe ekzistojnë shenja të pakta progresi drejt dhënies fund të konfliktit apo rindërtimit të marrëdhënies së përkeqësuar. Rusia po rrit stërvitjet ushtarake, ndërkohë që NATO po tregon muskujt në Detin e Zi. Në Ukrainën lindore, shkatërrimi i lënë pas prej luftimeve ndërmjet trupave qeveritare dhe rebelëve pro-rusë ndodhet kudo. Një marrëveshje armëpushimi e arritur në muajin shkurt në Minsk ka pak efekt ndërkohë që përplasjet vazhdojnë. , thotë një banore e rajonit Luhansk. Ajo që po ndodh në Ukrainë po ndikon të ardhmen e marrëdhënieve ndërmjet Perëndimit dhe Rusisë. Në një forum në Uashington në lidhje me rolin e Organizatës për Sigurinë dhe Bashkëpunimin në Evropë (OSBE), Celeste Wallander e Këshillit të Sigurisë Kombëtare të SHBA-së e akuzoi Rusinë se po vazhdon të armatosë dhe mbështesë separatistët në Ukrainë, duke shkatërruar kështu besimin e partnerëve për çështje kyçe të sigurisë globale. Ambasadori i Ukrainës në Shtetet e Bashkuara, Olexander Motsyk, u ul gjatë takimit në krah të homologut të tij rus, Sergey Kislyak. Por, dasitë dhe mosbesimi i thellë ishin të dukshëm. , u shpreh ambasadori ukrainas. Të gjitha palët bënë thirrje që monitoruesve të OSBE-së t’u ofrohet qasje e plotë në zonat e konfliktit për t’u siguruar se po respektohen marrëveshjet e Minskut. Por, Ukraina dhe Perëndimi thonë se Rusia po i bllokon; diçka që Moska e mohon. Gjermania, e cila do të ketë kryesinë e OSBE-së vitin tjetër, thotë se kriza në Ukrainë kërcënon sigurinë transatlantike dhe sfidon vetë organizatën. thotë ambasadori gjerman në OSBE. Për SHBA-në, çështja mbetet se nëse mund t’i zihet besë Rusisë se do të respektojë marrëveshjet. Kjo pyetje ngrihet ndërkohë që Presidenti rus Vladimir Putin organizoi një demonstratë masive për të festuar përvjetorin e aneksimit të Krimesë nga Rusia.